
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός ζωνών προστασίας στην ευρύτερη περιοχή του 
αρχαιολογικού χώρου Λυγουριού (Αργολίδος) και ειδι¬ 
κών όρων και περιορισμών δόμησης αυτής . 1 

Τροποποίηση του ρυμοτομικού σχεδίου Λαμίας (Φθιώτι- 
δος) και επιβολή προκηπίου...2 

Τροποποίηση του αριθμό, ορόφων των οικοδομών σε πε¬ 
ριοχή του ρυμοτομικού σχεδίου Θηβών (Βοιαίτίας) ,. 3 

ΑΠΟΦΑΣΕΙΣ 


Τροποποίηση του ρυμοτομικού σχεδίου Βέροιας (Ημα¬ 
θίας) . 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(!) 

Καθορισμός ζωνών προστασίας στην ευρύτερη περιοχή του 
αρχαιολογικού χώρου Λυγουριού (Αργολίδος) και ειδικών 
όρων και περιορισμών.δόμησης αυτής. 

. Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν.Δ/τος «περί σχεδίων πόλεων κ.λπ.» 
της 17. Ιουλίου 1923, όπως μεταγενέστερα τροποποιήθηκαν 
και συμπληρώθηκαν και ειδικότερα τα άρθρα 9,11,14 και 17. 

2. Τις διατάξεις του Ν.Δ. 8/1973 «περί Γ.Ο.Κ.»;και 

ειδικότερα το άρθρο 80. / 

3. Τις «π* αριθ, 135/1983 και 191/1983 γνωμοδοτήσεις" 
του Κεντρικού Συμβουλίου Χωροταξίας ,Οικισμού καΜΠερι- 
βάλλοντος. 

Υ Τΐί διατάξεις του Ν. 1032/1980 «περί συστάσεως 
Ιπουργείου Χωροταξίας, Οικισμού και Περιβάλλοντος» και 
ειδικότερα τα άρθρα 2,4,και 7. 

**■_' υπ *Ρ ιθ · 475/1983 γνωμοδότηση του Συμβουλίου 
της Επικράτειας, με πρόταση των Τπουργών Χωροταξίας, 
Οικισμού και περιβάλλοντος και Πολιτισμού και επιστημών, 


Άρθρο 1. 

Καθορίζονται οι όροι και περιορισμού δόμησης των γηπέδων 
που βρίσκονται στον κηρυγμένο σαν αρχαιολογικό χώρα της 
Κοινότητας Λυγουριού (Αργολίδος) με την αριθ. 16307/1965 
απόφαση του Υπουργού Προεδρίας της Κυβέρνησης «περί 
χαρακτηρισμού αρχαιολογικών χώρων και Ιστορικών Μνη¬ 
μείων» (ΦΕΚ 605/Β/16.9.1965) και στην ευρύτερη περιοχή 
του κατά ζώνες Α,Β και Γ, όπως αυτές ορίζονται με συνεχή, 
διακοπτόμενη και διακοπτόμενη - εστιγμένη γραμμή στα 
επτά (7) σχετικά πρωτότυπα διαγράμματα σε κλίμακα 
1 : 5000, που θεωρήθηκαν με την υπ’ αριθ. Γ. 49817/1983 
πράξη του Προϊσταμένου της Διεύθυνσης Πολεοδομικών 
Εφαρμογών και που συνοπτικά τους αντίτυπα δημοσιεύονται 
με το παρόν Διάταγμα. 

Άρθρο 2. 

1. Στά γήπεδα που περιλαμβάνονται στά όρια της ζώνης 
Λ του άρθρου 1 του παρόντος, τα οποία έχουν εμβαδόν του¬ 
λάχιστον τέσσερις χιλιάδες (4.000 μ2) τετραγωνικά μέτρα, 
επιτρέπεται, μετά από έγκριση της αρμοδίας υπηρεσίας του 
Υπουργείου Πολιτισμού και Επιστημών (ΥΠΠΕ) η ανέγερ¬ 
ση μόνο μικρών βοηθητικών κτισμάτων (αποθήκες - αντλιο¬ 
στάσια) επιφάνειας το πολύ έξι (6,00μ2) τετραγωνικών 
μέτρων, για εξυπηρέτηση αποκλειστικά και μόνον των αναγ¬ 
κών που προέρχονται από τη γεωργική χρήση της γης. 

2. Τό μέγιστο ύψος των παραπάνω βοηθητικών χτισμά¬ 
των, ορίζεται σε τρία (3) μέτρα στο οποίο υπολογίζεται και 
το ύψος της κεκλιμένης στέγης που κατασκευάζεται υποχρεω¬ 
τικά και έχει ύψος πενήντα εκατοστά (0,50) του μέτρου. 

Το παραπάνω οριζόμενο ύψος μετράται από τη στάθμη 
του περιβάλλοντος το κτίσμα φυσικού ή διαμορφωμένου 
εδάφους. 

3. Το μέγιστο βάθος θεμελίωσης των παραπάνω βοηθητι¬ 
κών χτισμάτων ορίζεται σε μισό (0,50 μ.) μέτρο. 

Η αύξηση του παραπάνω βάθους θεμελίωσης είναι δυνατή 
μόνο με την έγκριση και εποπτεία της αρμόδιας υπηρεσίας 
του Υπουργείου Πολιτισμού και Επιστημών (ΥΠΠΕ). 

4. Στα γήπεδα της ζώνης Λ του άρθρου 1 του παρόντος 
απαγορεύεται η εκτέλεση οποιουδήποτε έργου με σκοπό τη 
διευθέτηση χώρου , καλλιέργεια, ύδρευση, άρδευση, αποχέ¬ 
τευση, οδοποιία, σε βάθος μεγαλύτερο από τριάντα · (0,30μ.) 
εκατοστά του μέτρου. 

Η αύξηση του βάθους για τεις παραπάνω· εργασίες είναι 
δυνατή μόνο με την έγκριση και εποπτεία της αρμόδιας υπη¬ 
ρεσίας του Υπουργείου Πολιτισμού και Επιστήμων (ΥΠΠΕ). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


Άρθρο 3. 

Α. Για τα γήπεδα που περιλαμβάνονται στα όρια της 
ζώνης Β του άρθρου 1 του παρόντος ισχύουν τα παρακάτω : 

1. Επιτρέπεται η ανέγερση κτιρίων μόνο για χρήση κατοι¬ 
κίας, αντλητικών εγκαταστάσεων και υδατοδεξαμενών. 

2. Άρτια και οικοδομήσιμα θεωρούνται τα γήπεδα που 
έχουν εμβαδόν τουλάχιστον δέκα χιλιάδες (10.000μ2) τετρα¬ 
γωνικά μέτρα. 

Άρτια και οικοδομήσιμα θεωρούνται επίσης τα γήπεδα 
που προϋπάρχουν της ημερομηνίας ισχύος του παρόντος 
Δ/τος και πληρούν τις προϋποθέσεις αρτιότητας, όπως αυτές 
ορίζονται με τις διατάζεις του από 6.10.1978 Π. Δ/τος «περί 
καθορισμού των όρων και περιορισμών δομήσεως των γηπέ¬ 
δων των κειμένων εκτός των ρυμοτομικών σχεδίων των πό¬ 
λεων και εκτός των ορίων των νομίμως υφισταμένων προ του 
έτους 1923 Οικισμών κ.λπ.» (ΦΕΚ 538/Δ/17.10.1978) 

όπως κατόπιν τροποποιήθηκαν. 

3. Το μέγιστο ύψους των κτιρίων που προορίζονται για 
χρήση κατοικίας ορίζεται σε εξήμισι (6,50 μ.) μέτρα και για 
στέγαση αντλητικών εγκαταστάσεων και υδατοδεξαμενών 
σε διόμισυ (2,50μ.) μέζρα. Ως αφετηρία μετρήσεως των 
παραπάνω υψών λαμβάνεται η στάθμη του περιβάλλοντος 
το κτίσμα φυσικού ή διαμορφομένου εδάφους. 

4. Κατά τα λοιπά ισχύουν οι διατάξεις μόνο των άρθρων 
1,3 και 10 του παραπάνω από 6.10.1978 Π. Δ/τος. 

Β. Για τα γήπεδα τα οποία βρίσκονται μέσα στα όρια της 
ζώνης Γ του άρθρου 1 του παρόντος ισχύουν τα παρακάτω : 

ία) Απαγορεύεται η ανέγερση κτιρίων και εγκαταστά¬ 
σεων για χρήσεις που αναφέρονται στο άρθρο 4 του παρα¬ 
πάνω αϊτό 6.10.1978 Π. Δ/τος. 

β) Απαγορεύονται επίσης όλες οι παρεκκλίσεις που αφο¬ 
ρούν στο ύψος των κτιρίων. 

2. Κατά τα λοιπά ισχύουν οι διατάξεις του παραπάνω 
από 6.10.1978 (ΦΕΚ 538/Δ/17.10.1978) Π. Δ/τος όπως 
κατόπιν τροποποιήθηκαν. 

Γ. 1. Για τα οικόπεδα που βρίσκονται μάσα στους οικι¬ 
σμούς Κορώνη και Αδάμιου ισχύουν οι διατάξεις του από 
2.3.19821 Π. Δ/τος «περί των ληπτέων υπ’ όψιν στοιχείων 
και του τρόπου καθορισμού των ορίων των πρό της 16.8. 
1923 υφισταμένων οικισμών των στερουμένων εγκεκριμένου 
ρυμοτομικού σχεδίου, ως και καθορισμού των όρων και πε¬ 
ριορισμών δομήσεως των οικοπέδων αυτών κ.λπ.» (ΦΕΚ 
138/Δ/13.3.1981), όπως κατόπιν τροποποιήθηκαν. 

2. Απαγορεύονται όλες οι παρεκκλίσεις που αφορούν στο 
ύψος των κτιρίων. 


Άρθρο 4. 

Γενικές Διατάξεις 

Για την ανέγερση νέων και την αποκατάσταση υπαρχόντων 
κτιρίων στις ζώνες Α,Β και Γ του άρθρου 1 του παρόντος και 
μέσα στους Οικισμούς Λυγουριό, Κορώνη και Αδάμιο επιβάλ¬ 
λονται οι παρακάτω όροι και περιορισμοί : 

ο* υ* ν ^ α * τ{ Ρ ι « καλύπτονται με τετράρριχτη στέγη. « 

2. Κατα παρέκκλιση της προηγούμενης παραγράφου, 'η" 

των νέων κτιρίων εφ’ όσυον αυτά ανεγείρονται σε 
επμφη και συνέχεια υπαρχόντων κτισμάτων κατασκευάζεται 
με τις ίδιες ακριβώς κλίσεις και χαρακτηριστικά της στέγης- 
™»ν υπαρχόντων κτισμάτων. 

3. Το μέγιστο ύψος κατασκευής της στέγης ορίζεται 
σε ένα μέτρο και μισό (1,50μ.), εκτός αν πρέπει να ισχύσουν 
° 1 Λ °ει ^ προηγούμενης παραγράφου. 

, ολοκλήρωση - της κατασκευής της7στέγης και της 

επικάλυψής της. είναι υποχρεωτική αμέσως μετά την ολο¬ 
κλήρωση της κατασκευής του φέροντα οργανισμού της εικο- 
κ«ι πριν από κάθε άλλη εργασία, ’· 

5. Η ετήκάλυψη της στέγης γίνεται υποχρεωτικά με 
κεραμίδια βυζαντινού τύπου. 

ξέχόυνί^* ω β7 ^ Τ * * π ^ π *^ α ^ στέγης επιτρέπεται να προε- 


α) Καπνοδόχοι, στο απαραίτητο κατασκευαστικό ύψος, 
μορφή και διαστάσεις σύμφωνα με τα κρατούντα στην περιο¬ 
χή κατά τη γνώμη της Επιτροπής Ενασκήσεως Αρχιτεκτο¬ 
νικού Ελέγχου (Ε.Ε.Α.Ε.). 

β) Μία και μόνο κεραία σύνθετη για τη λήψη και λειτουρ¬ 
γία συσκευών τηλεόρασης και ραδιοφώνου. 

γ) Επιτρέπεται η τοποθέτηση ,παράλληλα και μέσα στα 
κεκλιμένα επίπεδα της στέγης, σε ενιαίο πλαίσιο για κάθε 
κτίριο, θερμοσυλλεκτών με τις απόλυτα απαραίτητες διαστά¬ 
σεις για τη σωστή και οικονομική λειτουργία ηλιακών θερμο¬ 
σιφώνων, που εξυπηρετούν τις ανάγκες όλου του κτιρίου. 

Το ανώτατο σημείο της επιφάνειας τού παραπάνω θερμο¬ 
συλλέκτη επιτρέπεται να προεξέχει, παράλληλα με την κε¬ 
κλιμένη επιφάνεια της στέγης, το πολύ δέκα πέντε (0,15)μ 
εκατοστά του μέτρου πάνω από την επικάλυψη της στέγης για 
λόγους προσαρμογής και στερέωσης του θερμοσυλλέκτη πάνω 
στη στέγη. 

Τα υπόλοιπα πλην του θερμοσυλλέκτη εξαρτήματα, εγκα¬ 
ταστάσεις που είναι απαραίτητα για την κανονική λειτουργία 
των ηλιακών θερμοσιφώνων και την τροφοδοσία των χώρων 
του κτιρίου με ζεστό νερό τοποθετούνται στο εσωτερικκό του 
κτιρίου ώστε εξωτερικά να είναι αόρατα. 

7. Απαγορεύεται η εμφανής κατασκευή οποιουδήποτε 
φέροντος ή αρχιτεκτονικού στοιχείου από σκυρόδεμα. 

8. Τα κουφώματα γενικά είναι ξύλινα. 

9. Η σχέση του πλάτους των εξωτερικών κουφωμάτων 
προς το ύψος τους είναι 1:2. 

10. Το μήλος των εξωστών στις όψεις του κτιρίου και το 
είδος των κιγκλιδωμάτων κατασκευάζονται σύμφωνα με τον 
επικρατούντα στην περιοχή παραδοσιακό τύρπο και κατά 
τις υποδείξεις τεης Επιτροπής Ενασκήσεως Αρχιτεκτονικού 
Ελέγχου (Ε.Ε.Α.Ε.). 

11. Το είδος, οι διαστάσεις και η θέση των επιγραφών, 
των διαφημίσεων και των σκιάδων (τέντες) των καταστημά¬ 
των ή τουριστικών εγκαταστάσεων ελέγχονται από την Επι 
τροπή Ενασκήσεως Αρχιτεκτονικού Ελέγχου (Ε.Ε.Α.Ε.). 

12. Ο χρωματισμός των εξωτερικών επιφανειών των κτι¬ 
ρίων των κουφωμάτων τους, των περιτοιχίσεων, και γενικά 
ο τρόπος κατασκευής και η γενική εμφάνιση του όγκου και 
της μορφολογίας του κτιρίου, προσαρμόζονται στα παραδο¬ 
σιακά πρότυπα της περιοχής κατά τις υποδείξεις της Επιτρο¬ 
πής Ενασκήσεως Αρχιτεκτονικού Ελέγχου (Ε.Ε.Α.Ε.). 

13. Επιβάλλεται η αποκατάσταση των κυρίων όψεων των 
κτιρίων και η αφαίρεση στοιχείων ξένων και απροσάρμοστων 
αρχιτεκτονικά στην αρχική μορφή των κτιρίων, όπως πινα¬ 
κίδων, φωτεινών ή όχι διαφημίσεων ή επιγραφών, σκιάστρων, 
ηλιακών θερμοσιφώνων, σωλήνων θερμαστρών και απο¬ 
χετεύσεων, κεραιών κάθε είδους ,όπως και η απομάκρυνση 
κάθε είδους αντικειμένων που προκαλούν αλλοίωση, μόλυνση 
και κακή εμφάνιση των κτιρίων των πεζοδρομίων, των αυλών, 
των οικοπέδων, κατά την κρίση του Τμήματος Πολεοδομίας 
και Πολεοδομικών Εφαρμογών της Νομαρχίας. (Τμήμα Π. 
και Π.Ε,). 

14. Η σχετική μελέτη για την αποκατάσταση κάθε κτι¬ 
ρίου με βάση τις διατάξεις της προηγούμενης παραγράφου 
13 όπως και των επομένων παραγράφων, εγρίνεται από την 
Επιτροπή ενασκήσεως Αρχιτεκτονικού Ελέγχου (Ε.Ε.Α.Ε.). 

15. Απαγορεύεται η τοποθέτηση στις κύριες όψεις του 
κτιρίου κάθε στοιχείου παροχών, των κοινοφελών οργανι¬ 
σμών, εξαρτημάτων και γενικά στοιχείων εγκαταστάσεων 
τεχνητού αερισμού, κλιματισμού, θέρμανσης ή αποχέτευσης. 
Επιτρέπεται μόνο η στήριξη ηλεκτροφόρων και άλλων γραμ¬ 
μών εφ’ έσον δεν είναι δυνατή άλλη τοποθέτηση για λόγους 
καθαρά και μόνο τεχνικούς. 

16. Επιβάλλεται η απομάκρυνση των στοιχείων της 
προηγούμενης παραγράφου 15 που ήδη υπάρχουν στις κύριες 
όψεις των κτιρίων με μέριμνα των αρμοδίων φορέων και των 
ιδιοκτητών για την τοποθέτηση του αντίστοιχου στοιχείου 
και η τοποθέτηση τους σε θέσεις που εγκρίνονται από την 
Επιτροπή Ενασκήσεως Αρχιτεκτονικού Ελέγχου (Ε.Ε.Α.Ε.). 

17. Απαγορεύεται η κατασκευή ή η τοποθέτηση στους κοι¬ 
νόχρηστους χώρους οποιωνδήποτε στοιχείων (περιπτέρων, 
πλαισίων για την στήριξη διαφημήσεων, στεγάστρων κάθε 
είδους) εκτός από πληροφοριακές πινακίδες και στύλους φωτι 
σμού ή καλώδια τιων κοινωφελών οργανισμών, εφ’ όσον 
για λόγους τεχνικούς και μόνο δεν είναι δυνατή άλλη τοποθέτη 
ση, όπως και.στέγαστρα στάσεων συγκοινωνιών. 

Άρθρον 5. 

1. Στις όψεις των κτιρίων, επιτρέπεται η τοποθέτηση 
μόνο επιγραφών, όπως αυτές που αναφέρονται στις επόμενες 
παραγράφους. 

2α) Επιτρέπεται η τοποθέτηση φωτεινών ή μη φωτεινών 
επιγραφών ή διαφημίσεων στο ισόγειο. 

Εφ’ όσον πρόκειται για κτίρια όπου στεγάζονται Δημόσιες 
Υπηρεσίες, Οργανισμοί Κοινής Οφελειας, Τράπεζες ή χώροι 
επαγγελματικοί, η τοποθέτηση των μη φωτεινών επιγρα¬ 
φών μπορεί να επεκταθεί και στους λοιπούς Ορόφους. 

β) Επίσης επιτρέπεται η τοποθέτηση από τις αρμόδιες 
αρχές σημάτων για τη ρύθμιση της κυκλοφορίας και πληρο¬ 
φοριακών επιγραφών. 

3. Οι επιγραφές δεν επιτρέπεται: 

α) Να καλύπτουν .αλλοιώνουν ή καταστρέφουν στοιχεία 
"της αρχιτεκτονικής ρυθμολογίας όλων των όψεων, καθώς 
επίσης και λειτουργικά στοιχεία του κτιρίου. Η στερέωση 
των επιγραφών γίνεται με τρόπο που να μη προκαλείται μόνι¬ 
μη βλάβη στα παραπάνω στοιχεία, όπως στηθαία δωμάτων 
και εξωστών, ανοίγματα θυρών και παραθύρων. 

β) Να εξέχουν από την επιφάνεια της όψης που τοποθε¬ 
τούνται περισσότερο από είκοσι εκατοστά (0,20 μ.) του 
μέτρου, εκτός από το σήμα φαρμακείων και ιατρείων (σταυ¬ 
ρός), που μπορεί να τοποθετηθεί κάθετα, χωρίς όμως να 
προεξέχει οποιοδήποτε σημείο του περισσότερο από ογδόντα 
(0,80 μ.) του μέτρου από αυτή. 

4. ’ Δεν επιτρόέπεται η τοποθέτηση επιγραφών ή διαφημί¬ 
σεων οποιοσδήποτε είδους, επάνω στις στέγες, στα δώματα, 
στα προστεγάσματα των κτιρίων, όπως και σε οποιδηποτε 
σημείο των οικοπέδων ή των περιτοιχίσεων και περιφράξεων. 

5. Οι επιγραφές πρέπει να είναι γραμμένες στην Ελληνική 
γλώσσα. Επιτρέπεται η αναγραφή μαζί με την Ελληνική 
επιγραφή και ξενόγλωσσης, που μεταφράζει την Ελληνική 
με τον όρο ότι τα ξενόγλωσσα στοιχεία δεν υπερβαίνουν σε 
μέγεθος τα Ελληνικά. 

6. Σε περίπτωση που τοποθετούνται περισσότερες από 
μ(α επιγραφές στην ίδια όψη ή προστίθεται νέα επιγραφή, 
εξαρτάται η συνολική στην πρόσοψη τοποθέτηση και σύνθεση 
των επιγραφών. 

Στην περίπτωση αυτή μπορεί η Αρχή να επιβάλλει τροπο¬ 
ποιήσεις στις επιγραφές που ήδη υπάρχουν, γιά να επιτευχθεί 
αρτιότερο αισθητικό αποτέλεσμα. 

Οι παραπάνω τροποποιήσεις πρέπει να πραγματοποιού¬ 
νται αέσα σε τρεις (3) μήνες από την κοινοποίηση της εγκε¬ 
κριμένης μελέτης στους ενδιαφερομένους. 

7. Για την τοποθέτηση επιγραφής και γιά την αποκατά¬ 
σταση κύριας όψης των κτιρίων, απαιτείται άδεια της Πο- 
λεοδομικής Υπηρεσίας ύστερα από σύμφωνη γνώμη της 
Επιτροπής Ενασκήσεως Αρχιτεκτονικού Ελέγχου (Ε.Ε.Α.Ε). 
Εκτός από τα άλλα δικαιολογητικά που απαιτούνται για την 
έκδοση της άδειας επιβάλλεται ακόμα η υποβολή των παρα¬ 
κάτω στοιχείων : 


α) Τοπογραφικό διάγραμμα ή απόσπασμα τοπογραφικού 
χάρτη σε κλίμακα τουλάχιστον 1 : 500, που να σημειώνεται 
.η θέση του κτιρίου, ο ακάλυπτος χώρος του οικοπέδου. 

β) Αρχιτεκτονικά σχέδεια σε κλίμαλα 1 :50 όπου να 
φαίνονται κάι οι επεμβάσεις για την αποκατάσταση των 
κυρίων όψεων του κτιρίου, καθώς και οι επιγραφές που προ- 
τείνεται να τοποθετηθούν. 

γ) Έγρωμο σχέδιο των επιγραφών (μακέττα) που προ- 
τείνονται, σε κλίμακα τουλάχιστον 1 :10, με όλες τις ι απα¬ 
ραίτητες λεπτομέρειες (μέγεθος, μορφή, χρωματισμός, υλικά, 
τρόπο στερέωσης και τρόπο τοποθέτησης ηλεκτρικών καλω¬ 
δίων ή μετασχηματιστών, εφ’ όσον πρόκειται για φωτεινή 
επιγραφή). 

δ) Έγρωμες φωτογραφίες όλων των κυρίων όψεων του 
κτιρίου. 

ε) Σύντομη περιγραφή των υλικών που πρέπει να χρησι¬ 
μοποιηθούν και του τρόπου στερέωσης των επιγραφών. 

στ) Κάθε άλλο στοιχείο που κρίνει απαραίτητο η Επιτρο¬ 
πή Ενασκήσεως Αρχιτεκτονικού Ελέγχου (Ε.Ε.Α.Ε.). 

8. Η Επιτροπή Ενασκήσεως Αρχιτεκτονικού Ελέγχου 
(Ε.Ε.Α.Ε.) μπορεί να εγκρίνει τη διατήρηση παληών επι¬ 
γραφών, κατά παρέκκλιση των διατάξεων αυτού του διατά¬ 
γματος, εφόσον αποτελούν χαρακτηριστικά δείγματα επι¬ 
γραφών της εποχής των παραδοσιακών κτιρίων στα οποία 
ανήκουν. 

9. Κάθε εργασία που εκτελείται, όπως και η τοποθέτηση 
επιγραφής ή διαφήμισης, κατά παράβαση των διατάξεωναυτόύ 
αυτού του διατάγματος, χαρακτηρίζεται αυθαίρετη και εφαρ¬ 
μόζονται οι σχετικές διατάξεις του Γ.Ο.Κ. 

10. Στους παραβάτες των διατάξεων αυτού του διατάγμα¬ 
τος, επιβάλλεται η διοικητική ποινή προστίμου, που προ- 
βλέπεται από την παρ. 1 του άρθρου 60 του Ν. 947/1979, αν 
το πρόστιμο που προβλέπεται από τις διατάξεις του Γ.Ο.Κ. 
είναι μικρότερο ή δεν προβλέπεται καθόλου πρόστιμο. 

Άρθρο 6. 

Γιά την εκτέλεση οποιασδήποτε οικοδομικής εργασίας απαι 
τείται η έγκριση της Επιτροπής Ενασκήσεως Αρχιτεκτο¬ 
νικού Ελέγχου (Ε.Ε.Α.Ε.). 

Άρθρο 7. 

Στά γήπεδα που βρίσκονται μέσα στα όρια των ζωνών 
που ορίζονται από το άρθρο 1 του παρόντος Δ/τος απαγο¬ 
ρεύεται η εγκατάσταση και λειτουργία κάθε είδους λατομείων. 

Η λειτουργία υπαρχόντων λατομείων διακόπτεται σε δύο 
(2) χρόνια από την ημερομηνία ισχύος του παρόντος Δ/τος. 

Άρθρο 8. 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλοντος, 
αναθέτουμε τη δημοσίευση και εκτέλεση του παρόντος Δια- 
. τάγματος. 

Αθήνα, 18 Νοεμβρίου 1983 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΟΛΙΤΙΣΜΟΥ ΚΑΙ ΕΠΙΧΤΗΜΟΝ ΧΟΡΟΤΛΞΙΛΧ, ΟΙΚΙΣΜΟΥ 

Α. .Μ. (ΜΕΛΙΝΑ) ΜΕΡΕΟΥΡΗ ΚΑΙ ΠΕΡΙΒΑΛΛΟΝΤΟΣ 

ΑΝΤΩΝΙΟΣ ΤΡΙΤΕΗΕ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


( 2 ) 

Τροποποίηση του ρυμοτομικού σχεδίου Λαμίας (Φθιώτιδος) 

και επιβολή προκηπίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. Δ/τος «περί σχεδίων πόλεων κ.λπ.» 
της 17 Ιουλίου 1923, όπως μεταγενέστερα τροποποιήθηκαν 
και συμπληρώθηκαν και ειδικότερα τά άρθρα του 3,9 και 
70. 

2. Τις διατάξεις του Β. Δ/τος της 8/12.9.1923 «περί καθο¬ 
ρισμού της κατά το άρθρον 3 του από 17.7.1923 Ν. Δ/τος 
περί σχεδίων πόλεων κ.λπ. προθεσμίας» (ΦΕΚ 257/Α) σε 
συνδυασμό με τις διατάξεις του Ν. 1065/1980 «περί κυρώ- 
σεως Δημοτικού και Κοινοτικού Κώδικα» (ΦΕΚ 168/Α) και 
ειδικότερα το άρθρο του 27 (παρ. 3). 

3. Τις διατάξεις του Ν. 947/1979 «περί οικιστικών περιο¬ 
χών» (ΦΕΚ 169/Α) και ειδικότερα το άρθρο του 62 παρ. 1. 

4. Τις διατάξεις του Ν.Δ. 170/1973 και ειδικότερα του 
άρθου 50 παρ. όπως αντικαταστάθηκε με το άρθρο 30 του 
Ν. 702/1977 (ΦΕΚ 268/Α). 

5. Τις διατάξεις του Ν. 1032/1980 «περί συστάσεως 
Υπουργείου Χωροταξίας, Οικισμού και Περιβάλλοντος» (ΦΕΚ 
57/Α) και ειδικότερα τα άρθρα του 2,3 και 7. 

6. Την υπ’ αριθμ.. 1735/1978 απόφαση του Συμβουλίου 
της Επικρατείας. 

7. Το υπ’ απιθ. 5198/263/1983 έγγραφο της Διεύθυνσης 
Πολεοδομικών Μελετών λοιπών Οικισμών στο Δήμο Λαμίας 
για τήρηση της νόμιμης διαδικασίας από το οποίο προκύπτει 
ότι η προθεσμία πέρασε άπρακτη. 

8. Την υπ’. αριθ. 57/1983 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 


9. Την υπ’ αριθ. 829/1983 γνωμοδότηση του Συμβουλίου 
της Επικρατείας, με πρόταση του Υπουργού Χωροταξίας, 
Οικισμού και περιβάλλοντος, αποφασίζουμε : 

Άρθρο 1. 

Εγκρίνεται η τροποποίηση του ρυμοτομικού σχεδίου Λα¬ 
μίας (Φθιώτιδος) στο υπ’ αριθ. 9 οικοδομικό τετράγωνο με 
μετατόπιση της οικοδομικής γραμμής καθώς και ο χαρα¬ 
κτηρισμός τμήματος της οδού Φοίνικος που βρίσκεται μεταξύ 
των οδών Κάλβου και Παπαντωνίου ως πεζοδρόμου, όπως 

αίνεται στο σχετικό πρωτότυπο διάγραμμα σε κλίμακα 

: 200, που έχει θεωρηθεί από τον προϊστάμενο της Διεύ¬ 
θυνσης Πολεοδομικών Εφαρμογών με την αριθ. Γ. 75864/ 
1983 πράξη του και που συνοπτικό του αντίτυπο δημοσιεύεται 
με το παρόν Διάταγμα. 

Άρθρον 2. 

Επιβάλλεται προκήπιο πλάτους τεσσάρων (4) μέτρων στη 
πρόσοψη των οικοπέδων, οικοδομημένων ή μή, που βρίσκο¬ 
νται στο υπ’ αρ. 9 οικοδομικό τετράγωνο και έχουν πρόσωπο 
στη συμβολή της οδού Κάλβου και του πεζόδρομου που δη- 
μιουργείται, όπως φαίνεται στο ίδιο διάγραμμα. 

Άρθρο 3. 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλοντος, 
αναθέτουμε τη δημοσίευση και εκτέλεση του παρόντος Δια¬ 
τάγματος. 

Αθήνα, 5 Ιανουαρίου 1983 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ ΧΟΡΟΤΑΙΙΑΧ. ΟΙΚΙΣΜΟΥ ΚΑΙ Κ1ΡΙΒΑΑΑΟΜΤΟΙ 

' .- ΑΚΤΦΜΟ* ΤΡΓΠΗ* 



7 " οη /3χ)£> £* <ρ < υ ο Αι 'ο<Γοό & οίνοι ο*> 









ΙΙλΖΊ & ΙΙΞΡΙ3ΑΛΛΟΝΤΟΣ 























ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


717 


(3) 

Τροποποίηση του αριθμού ορόφων των οικοδομών σε περιοχή 
του ρυμοτομικού σχεδίου Θηβών ((Βοιωτίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. Δ/τος «περί σχεδίων πόλεων 
κ.λπ.» της 17 Ιουλίου 1923,όπως μεταγενέστερα τροποποιή¬ 
θηκαν και συμπληρώθηκαν και ειδικότερα το άρθρο 9. 

2. Τις διατάξεις του Ν. 651/197-7 «περί καταργήσεως 
του Ν. Δ/τος 349/1974, τροποποιήσεως «των περί αυθαιρέτων 
οικοδομικών κατασκευών διατάξεων *αι ρυθμίσεως συνα¬ 
φών θεμάτων» (ΦΕΚ 207/Α) και ειδικότερα το άρθρο 12 

(παρ. 1 εδάφιο α). , , „ 

3. Τις διατάξεις του Ν. 1032/1980 «περί συστασεως Τπουρ 
γείου Χωροταξίας, Οικισμού και Περιβάλλοντος». (ΦΕΚ 
57 ΙΑ) και ειδικότερα τα άρθρα 2,3 και 7. 

4. Την υπ’ αριθ. 186/1981 πράξη του Δημοτικού Συμβου¬ 
λίου Θηβών. , 

5. Την υπ’ αριθ. 225/1983 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

6. Την υπ’ αριθ. 792/1983 γνωμοδότηση του Συμβουλίου 
της Επικράτειας, με πρόταση του Τπουργου Χωροταξίας, 
Οικισμού και Περιβάλλοντος, αποφασίζουμε : 

Άρθρο 1. 

Τροποποιείται ο αριθμός ορόφων που καθορίστηκε με το 


από 21.11.1979 Π.Δ/γμα «περί αναθεωρήσεως και επεκτά- 
σεως του ρυμοτομικού Σχεδίου Θηβών, επιβολής στοών και 
προκηπίων και καθορισμού των όρων και περιορισμών δομή- 
σεως των οικοπέδων αυτού» (ΦΕΚ 718/Δ) (άρθρο 4 παρ. 5) 
των οικοδομών που βρίσκονται στο τομέα Α του ρυμοτομικού 
σχεδίου Θηβών (Βοιωτίας) διά μειώσεώς των από τέσσερες 
(4) σε τρεις (3) ορόφους*, όπως η περιοχή φαίνεται με μαύρη 
διαγράμμιση στο σχετικό πρωτότυπο διάγραμμα σε κλίμακα 
1 :2000, που θεωρήθηκε από τον Προϊστάμενο της Δ/νσης 
Πολεοδομικών Εφαρμογών με την υπ’ αριθ. Γ. 75137/1983 
πράξη του και που συνοπτικό του αντίτυπο δημοσιεύεται με 
το παρόν Διάταγμα. 

Άρθρο 2. 

Άδειες οικοδομής που έχουν εκδοθεί μέχρι την δημοσίευση 
του παρόντος Διατάγματος εκτελούνται με τους όρους δόμη¬ 
σης που εκδόθηκαν. 

Άρθρο 3. 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Τπουργό Χωροταξίας, Οικισμού και Περιβάλλοντος, 
αναθέτουμε τη δημοσίευση και εκτέλεση του παρόντος Δια¬ 
τάγματος. 

Αθήνα, 5 Ιανουαρίου 198 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ ΧΟΡΟΤΑΞΙΛΧ, ΟΙΚΙΧΜΟΥ ΚΑΙ ΠΕΡΙΙΑλΑΟΚΤΟΙ 

ΑΝΤΩΝΙΟΣ ΤΡΙΤΣΗΣ 

Αριθ. Γ. 295/5 (4) 


Τροποποίηση του ρυμοτομικού σχεδίου Βέροιας Ημαθίας. 

Ο ΥΠΟΥΡΓΟΣ 

ΧΩΡΟΤΑΞΙΑΣ, ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

, Έχοντας υπόψη : 

’ 1. Τις διατάξεις του Ν. Δ/τος «περί σχεδίων πόλεων κ.λπ.» 
της 17 Ιουλίου 1923, όπως μεταγενέστερα τροποποιήθηκαν 
και συμπληρώθηκαν και ειδικότερα τα άρθρα 3 και 70. 

2. Τις διατάξεις του αρ. 842/1980 Π.Δ/τος «περί απλου- 
στεύσεως της διαδικασίας κατά την έκδοσιν διοικητικών τινών 
πράξεων ατομικού χαρακτήρος επί αντικειμένων αρμοδιότη- 
τος Υπουργού Χωροταξίας, Οικισμού και περιβάλλοντος» 
(ΦΕΚ 208/Α). 

3. Τις διατάξεις του Β. Δ/τος της 8/12.9.1923 «περί καθο¬ 
ρισμού της κατά το άρθρον 3 του από 17.7.1923 Ν.Δ/τος 
περί σχεδίων πόλεων κ.λπ. προθεσμίας» (ΦΕΚ 257/Α) σε 
συνδυασμό με τις διατάξεις του Ν. 1065/1980 «περί κυρώ- 
σεως Δημοτικού και Κοινοτικού Κώδικα» (ΦΕΚ 168/Α) και 
ειδικότερα το άρθρο 27 (παρ. 3). 

4. Τις διατάξεις του Ν. 1032/1980 «περί συστάσεως 


Υπουργείου Χωροταξίας, Οικισμού και Περιβάλλοντος» 
(ΦΕΚ 57/Α) και ειδικότερα τα άρθρα 2,3 και 7. 

5. Το αριθ. 25113/1089/7.6.1983 έγγραφο της Δ/νσης 
Παραδοσιακών Οικισμών και Περιβάλλοντος (Γ7) προς το 
Δήμο Βέροιας για τήρηση της νόμιμης διαδικασίας, από το 
οποίο προκύπτει, ότι η προθεσμία πέρασε άπρακτη. 

6. Την αριθ. 217/1983 γνωμοδότηση του Κεντρικού Συμ¬ 
βουλίου Χωροταξίας, Οικισμού και Περιβάλλοντος, απο¬ 
φασίζουμε : 

1. Εγκρίνεται η τροποποίηση του ρυμοτομικού σχεδίου 
Βέροιας (Ημαθίας) στο αριθ. 57 οικοδομικό τετράγωνο, όπως 
φαίνεται στο σχετικό πρωτότυπο διάγραμμα σε κλίμακα 
1 : 500, που έχει θεωρηθεί από τον Προϊστάμενο της Διεύ¬ 
θυνσης Πολεοδομικών Εφαρμογών με την αριθ. Γ. 295/1984 
πράξη του και που συνοπτικό του αντίτυπο δημοσιεύεται με 
αυτή την απόφαση. 

2. Η ισχύς αυτής της απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Αθήνα, 3 Ιανουάριου 1984 

Ο, ΥΠΟΥΡΓΟΣ ΧΟΡΟΤΛΞΙΑΧ, ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

ΑΝΤΩΝΙΟΧ ΤΡΙΤΧΗΧ 


ΚΛΙΜΑΚΛ 1:500 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ). 

